Keywords

Subject of the case

Izrek



Keywords

Sodni postopek – Dopustnost tožbe – Presoja ob sklicevanju na položaj ob vložitvi tožbe – Odločba, s katero je med postopkom nadomeščena izpodbijana odločba – Sprememba predlogov in začetnih razlogov – Nevpliv na presojo dopustnosti tožbe (Glej točke 39, od 68 do 70.)

2. Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Pripravljalni ukrepi – Izključitev (člen 263 PDEU) (Glej točki 41 in 42.)

3. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Prošnja, ki se nanaša na veliko število dokumentov – Pravica institucije, da podaljša rok za sprejetje odločbe, v dogovoru s prijaviteljem – Izjema – Neobstoj dogovora – Uporaba roka, zaradi katerega je nastala odločba zaradi molka organa – Prekinitev roka za vložitev pravnega sredstva zoper odločbo zoper to odločbo – Izključitev (Uredba Evropskega parlamenta in Sveta št. 1049/2001, člen 6(3)) (Glej točke od 45 do 47 in od 50 do 52.)

4. Ničnostna tožba – Fizične ali pravne osebe – Pravni interes – Tožba zoper odločbo zaradi molka organa v zvezi s prošnjo za dostop do dokumentov – Odločba, nadomeščena med postopkom z izrecno odločbo – Tožeča stranka, ki je zoper zadnjo odločbo vložila novo tožbo – Izguba pravnega interesa (člen 263 PDEU; Uredba Evropskega parlamenta in Sveta št. 1049/2001) (Glej točke od 54 do 63.)

5. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Nespoštovanje s strani Komisije rokov, določenih za odgovor na prošnjo za dostop – Zavrnitev zaradi molka organa – Ohranitev pristojnosti Komisije za odgovor izven roka na prošnjo do dostopa (člen 296 PDEU; Uredba Evropskega parlamenta in Sveta št. 1049/2001, člena 7 in 8(1) in (2)) (Glej točki 64 in 65.)

6. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Razlikovanje med dokumentom in informacijo – Obveznost institucije, da odgovori na vsako prošnjo za podatke posameznika – Neobstoj (Uredba Evropskega parlamenta in Sveta št. 1049/2001, člen 3(a)) (Glej točki 74 in 75.)

7. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Pojem dokument – Izvleček iz registra dokumentov institucije – Vključitev (člen 263 PDEU; Uredba Evropskega parlamenta in Sveta št. 1049/2001) (Glej točki 77 in 78.)

8. Ničnostna tožba – Izpodbojni akti – Pojem – Odločba o zavrnitvi dostopa do dokumentov, ki temelji na ugotovitvi neobstoja zahtevanega dokumenta – Vključitev (člen 263 PDEU; Uredba Evropskega parlamenta in Sveta št. 1049/2001) (Glej točko 79.)

9. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Omejitve načela dostopa do dokumentov – Obstoj dokumentov, ki so predmet prošnje za dostop – Domneva neobstoja, ki temelji na navedbi, ki jo je v zvezi s tem podla zadevna institucija –Preprosta ovrgljiva domneva na podlagi upoštevnih in skladnih dokazov (Uredba Evropskega parlamenta in Sveta št. 1049/2001) (Glej točki 80 in 81.)

10. Ničnostna tožba – Pristojnost sodišč Unije – Predlogi za izdajo odredbe, naslovljene na institucijo – Nedopustnost (člena 264 PDEU in 266 PDEU) (Glej točko 90.)

11. Sodni postopek – Razdelitev pristojnosti med različnimi sodišči Unije – Odškodninski zahtevek zaradi predolgega trajanja odškodninskega postopka – Zahteva tožeče stranke, da se zadeva predloži Sodišču – Nujnost vložitve avtonomnega pravnega sredstva – Predlogi za ugotovitev nezakonitosti odločbe predsednika Splošnega sodišča, da se zadevo prerazporedi drugi sestavi Splošnega sodišča – Nedopustnost (Listina Evropske unije o temeljnih pravicah, člen 47) (Glej točko 93.)

12. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Naloga institucije v primeru nezadostno opredeljene zahteve – Prošnja za dostop do dokumenta, ki ne obstaja – Obveznost institucije, da ustvari dokument – Izključitev (Uredba Evropskega parlamenta in Sveta št. 1049/2001, člena 6(2) in 11) (Glej točki 96 in 98.)

13. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Obveznost institucij, da vzpostavijo register in v njem shranijo dokumente glede svoje dejavnosti – Nevključitev določenih dokumentov – Zavrnitev dostopa do teh dokumentov – Nezakonitost zavrnitve (Uredba Evropskega parlamenta in Sveta št. 1049/2001, člena 2 in 11(3)) (Glej točke od 99 do 102.)

14. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Obveznost obrazložitve – Obseg – Prikrivanje podatkov, vsebovanih v teh dokumentih – Neobrazložitev – Nezakonitost (člen 296 PDEU; Uredba Evropskega parlamenta in Sveta št. 1049/2001, člen 4(1) in (2)) (Glej točke 108, 109 in 116.)

15. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Obveznost institucije, da izvede konkretno in individualno preučitev dokumentov – Nesorazmerna količina dela – Dokazno breme, ki ga nosi institucija – Obveznost institucije, da se posvetuje s prosilcem – Enostranska omejitev števila dokumentov – Nedopustnost (Uredba Evropskega parlamenta in Sveta št. 1049/2001, člen 4) (Glej točke od 141 do 147.)

16. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Restriktivna razlaga in uporaba – Obveznost institucije, da izvede konkretno in individualno preučitev dokumentov, na katere se nanaša izjema – Obseg – Načelo sorazmernosti (Uredba Evropskega parlamenta in Sveta št. 1049/2001, člen 4) (Glej točke od 158 do 164, 220 in 235.)

17. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Zaščita zasebnosti in integritete posameznika – Obseg – Imena, pošta, naslovi in telefonske številke fizičnih oseb – Vključitev – Uporaba določb Uredbe št. 45/2001 za vse prošnje za dostop do dokumentov, ki vsebujejo osebne podatke – Obveznost, da institucija uporablja kode, ki zamenjajo te podatke – Obseg te obveznosti – Uporaba načela sorazmernosti (člen 6 EU; uredbi Evropskega parlamenta in Sveta št. 45/2001 in št. 1049/2001, člen 4(1)(b)) (Glej točke 167, 173 in od 190 do 212.)

18. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Omejitve pravice dostopa do dokumentov – Dokumenti tretjih oseb – Različno obravnavanje prošenj za dostop –Obveznost institucije, da jih ne razkrije brez predhodnega soglasja – Neuporaba te obveznosti v primeru jasne uporabe izjeme od pravice do dostopa (Uredba Evropskega parlamenta in Sveta št. 1049/2001, člen 4(4)) (Glej točke od 176 do 178.)

19. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Varstvo poslovnih interesov tretje osebe – Številčni podatki, ki se nanašajo na donosnost, tržne deleže ali proizvodne stroške določenih podjetij – Vključitev – Nujnost, da vlagatelj prošnje dokaže obstoj višjega javnega interesa za objavo teh podatkov (Uredba Evropskega parlamenta in Sveta št. 1049/2001, člen 4(2), prva alinea) (Glej točke 221 in od 226 do 230.)

20. Institucije Evropske unije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Varovanje namena inšpekcij, preiskav in revizij – Obseg – Izjema, ki se nanaša zgolj na dokumente za notranjo rabo institucije v okviru razprav in predhodnih posvetovanj znotraj nje – Obveznost institucije, da dokaže obstoj resne grožnje za postopek odločanja (Uredba Evropskega parlamenta in Sveta št. 1049/2001, člen 4(3)) (Glej točke od 235 do 246.)

21. Nepogodbena odgovornost – Pogoji – Nezakonitost – Škoda – Vzročna zveza – Kumulativni pogoji – Nezakonito ravnanje zaradi nedelovanja, ki se nanaša na pravni akt – Kršitev, ki je v zadostni meri opredeljena v hierarhično višjem predpisu, ki ščiti posameznike – Neobstoj dovolj neposredne zveze med domnevno nezakonitim ravnanjem in domnevno utrpljeno škodo – Izključitev odgovornosti (člen 340, drugi odstavek, PDEU) (Glej točke od 255 do 267)

Subject of the case

Predmet

Po eni strani, razglasitev ničnosti vseh odločb Komisije, tako odločb z molkom kot izrecnih odločb, sprejetih po prvi prošnji za dostop do dokumentov, ki jo je vložil G. Strack 20. junija 2007 in, po drugi strani, odškodninski zahtevek.

Izrek

Izrek

1. Ni treba odločati glede zakonitosti odločb o zavrnitvi dostopa zaradi molka organa.

2. Za nično se razglasi odločba Komisije z dne 25. julija 2007, s katero je bil zavrnjen dostop do izvlečka iz registra.

3. Za nično se razglasi odločba z dne 23. oktobra 2007 v zvezi z dokumenti OLAF-a v delu, v katerem se nanaša na podatke v zvezi s pravnimi osebami.

4. Za nične se razglasijo odločbe Komisije z dne 28. novembra 2007 in 15. februarja 2008 v zvezi z dokumenti Komisije (razen odločb, ki jih je izdal OLAF).

5. Za nični se razglasita odločbi Komisije z dne 28. novembra 2007 in 9. aprila 2008, ki se nanašata na dokumente, povezane z zadevo T-110/04, v delu, v katerem se nanašajo, prvič, na nepredložitev podatkov v zvezi s pravnimi osebami, ki niso utemeljene s členom 4(2) Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije, drugič, na izbrise dokumentov in podatkov, utemeljene s členom 4(1)(b) Uredbe št. 1049/2001, z izjemo, po eni strani, izbrisov v zvezi z imeni in naslovi uradnikov v generalnem direktoratu Evropske komisije (GD) za trgovino in, po drugi strani, obtožb tožeče stranke v zadevi T-110/04 zoper njih in, tretjič, nepredložitev dokumentov in podatkov, utemeljenih s členom 4(3), drugi pododstavek, Uredbe št. 1049/2001.

6. V preostalem se tožba zavrne.

7. Komisija nosi svoje stroške in dve tretjini stroškov Guida Stracka.